laion/Wikipedia-Exotic huggingface dataset:
গর্ভাধান

গর্ভাধান (সংস্কৃত: गर्भाधान Garbhādhāna) (অর্থ: জরায়ুতে শুক্র স্থাপন) হিন্দুধর্মের ষোড়শ সংস্কারের প্রথম সংস্কার। এটি স্ত্রীর দ্বিতীয় বিবাহরূপ সংস্কার। গর্ভাধান সংস্কারে স্ত্রীর প্রথম রজোদর্শনের ষোলো দিনের মধ্যে স্বামী পবিত্র হয়ে সন্ধ্যায় সূর্যার্ঘ্য প্রদান করে যথাবিধি বহ্নিস্থাপনের পর পঞ্চগব্য দ্বারা স্ত্রীকে শোধন করে সন্তান উৎপাদনার্থ গ্রহণ করেন। গার্হ্যসূত্র মতে, এই সংস্কারের সূচনায় স্ত্রী যথাবিধি সুসজ্জিত হন এবং স্বামী সৃষ্টি সংক্রান্ত বৈদিক স্তোত্র উচ্চারণ করতে করতে দেবগণকে আহ্বান জানান, যাতে তারা তার স্ত্রীকে গর্ভধারণে সহায়তা করেন। অতঃপর নারীপুরুষের যৌনক্রিয়া সংক্রান্ত স্তোত্রগুলি উচ্চারণ করতে করতে তারা আলিঙ্গন করেন। স্বামী পুরুষের উৎপাদন ক্ষমতা সংক্রান্ত স্তোত্র উচ্চারণ করতে করতে স্ত্রীর দেহে নিজ শরীর ঘর্ষণ করেন। আলিঙ্গনের পর পূষণের নিকট প্রার্থনার মাধ্যমে গর্ভস্থাপনের কাজ শুরু হয়। স্বামী স্ত্রীর দক্ষিণ স্কন্ধের উপর থেকে ঝুঁকে তার স্ত্রীর বক্ষ স্পর্শ করেন "হে সুবিন্যস্ত কেশধারী, তোমার হৃদয় বাস করে স্বর্গে, বাস করে চন্দ্রে, আমি তাহাকে জানি, তাহা আমাকে জানুক। আমি যেন শত শরৎ বাঁচিয়া থাকি।" স্মৃতি শাস্ত্রে লিখিত আছে- নিষেকাদ্ বৈজিকং চৈনো গাৰ্ভিকং চাপমৃজ্যতে। ক্ষেত্রসংস্কার সিদ্ধিশ্চ গর্ভাধানফলং স্মৃতম্ ।। অর্থাৎ – বিধি বিধান মতো এবং সংস্কার মতো গর্ভাধান থেকে শুভগুণ সম্পন্ন সুযোগ্য সন্তান সৃষ্ট হয় । আর এই সংস্কার থেকেই বীর্য ও গর্ভ সংক্রান্ত পাপের নাশ হয়। দোষ নষ্ট হয় । ক্ষেত্র সংস্কার হয় । এগুলিই হল গর্ভাধান সংস্কারের ফল বা পরিণতি। সুশ্ৰুত সংহিতায় লিখিত আছে- আহারাচার চেষ্টা ভিয়াদৃশোভি সমন্বিতৌ। স্ত্রীপুংসৌ সমুপেয়াতাং তয়োঃ পুত্রোত্তপি তাদৃশঃ ।। (সুশ্রুত সংহিতা / শরীর ২/৪৩/৫০) অর্থাৎ- নর নারী যেমন আহার ব্যবহার বা প্রচেষ্টায় মিলিত হয়ে পরস্পর সহবাস করে তাদের পুত্র সন্তানও তেমনি স্বভাব প্রাপ্ত হয় । সুবলচন্দ্র মিত্র, সরল বাঙ্গালা অভিধান, নিউ বেঙ্গল প্রেস প্রাইভেট লিমিটেড, কলিকাতা, ১৯৮৪। Pandey, R.B. (1962, reprint 2003). The Hindu Sacraments (Saṁskāra) in S. Radhakrishnan (ed.) The Cultural Heritage of India, Vol.II, Kolkata:The Ramakrishna Mission Institute of Culture, আইএসবিএন ৮১-৮৫৮৪৩-০৩-১, p.392 বাঙ্গালা ভাষার অভিধান, প্রথম খণ্ড, জ্ঞানেন্দ্রমোহন দাস, সাহিত্য সংসদ, কলকাতা, প্রথম সংস্করণ ১৩২৩ বঙ্গাব্দ, মুদ্রণ ২০০০, পৃ. ৬৬০ Pandey, Rajbali (1969, reprint 2006) Hindu Saṁskāras: Socio-Religious Study of the Hindu Sacraments, Delhi:Motilal Banarsidass, ISBN আইএসবিএন ৮১-২০৮-০৪৩৪-১, pp.48-59 উইকিমিডিয়া কমন্সে গর্ভাধান সংক্রান্ত মিডিয়া রয়েছে। Garbhadhana Samskara
অ্যান ইম্পেরিয়াল ডিসেস্টার

অ্যান ইম্পেরিয়াল ডিসেস্টার: দ্য বেঙ্গল সাইক্লোন ১৮৭৬ নিউজিল্যান্ডের পণ্ডিত বেঞ্জামিন কিংসবারির একটি ইতিহাসভিত্তিক কাজ। মূলত ২০১৬ সালে ভিক্টোরিয়া ইউনিভার্সিটি অফ ওয়েলিংটনে লেখকের পিএইচডি থিসিস হিসাবে প্রণয়নকৃত, বইটি সমালোচকদের সমালোচনার জন্য ২০১৮ সালে প্রকাশিত হয়েছিল। এটি ১৮৭৬ সালের বেঙ্গল সাইক্লোন নিয়ে আলোচনা করে, যা ছিল ১৯ শতকের নিকৃষ্টতম প্রাকৃতিক দুর্যোগগুলির মধ্যে একটি এবং এতে ৩০০,০০০ জন পর্যন্ত প্রাণ হারায়, কিন্তু আজ তা প্রায় বিস্মৃত। কিংসবারির বইটি প্রথম একক-ভলিউম আধুনিক সাহিত্যকর্ম যা সম্পূর্ণরূপে এই বিপর্যয়টির জন্য নিবেদিত। সুনীল অমৃত (হার্ভার্ড), চন্দ্রিকা কৌল (সেন্ট অ্যান্ড্রুস), নন্দিনী গুপ্তু (অক্সফোর্ড), পিটার রব (এসওএএস), এবং রচনা মজুমদার (শিকাগো) এর মতো দক্ষিণ এশীয় পণ্ডিতরা এটির প্রশংসা করেছেন। দ্য টেলিগ্রাফ ( কলকাতা ) এবং দ্য সানডে গার্ডিয়ানের মতো মূলধারার ভারতীয় পত্রিকাগুলিতেও এটি ইতিবাচক পর্যালোচনা পেয়েছে। "Glowing reviews for book published by recent History PhD graduate | School of History, Philosophy, Political Science and International Relations | Victoria University of Wellington"। www.victoria.ac.nz। সংগ্রহের তারিখ ২০১৯-০২-১২।  "Death by apathy"। The Telegraph। Kolkata।  May 16, 2019 "'It was a full moon night and the tides were at their peak...'"। The Sunday Guardian। মার্চ ৯, ২০১৯।
ভদ্র রাজবংশ

ভদ্র রাজবংশ ( বাংলা: ভদ্র রাজবংশ) ছিল একটি বাঙালি ব্রাহ্মণ রাজবংশ যা প্রাচীন বাংলার সমতট অঞ্চলে শাসন করতো। ব্রাহ্মণ বংশোদ্ভূত, তাদের শাসন ৭ম শতাব্দীর প্রথমার্ধে বিকাশ লাভ করে, যদিও তাদের ইতিহাস সম্পর্কে খুব কমই জানা যায়। রাজবংশের রাজারা "ভদ্র" প্রত্যয় দিয়ে নাম রেখেছিলেন, যার ফলে সামন্তপ্রধান সামন্ত নারায়ণভদ্র এবং জ্যেষ্ঠভদ্রের সাথে পারিবারিক সম্পর্কের ইঙ্গিত পাওয়া যায়, যাদের যথাক্রমে জয়নাগের ভাপ্পাঘোষবত অনুদান এবং ভাস্করবর্মনের নিধনপুর অনুদানে উল্লেখ পাওয়া যায়। দেদ্দাদেবী, প্রথম পাল সম্রাট প্রথম গোপালের স্ত্রী এবং তাঁর উত্তরাধিকারী ধর্মপালের মা, একজন ভদ্র রাজবংশীয় রাজার কন্যা ছিলেন বলে মনে করা হয়। উপরন্তু, চীনা পরিব্রাজক জুয়ানজাং (হিউয়েন সাং হিসেবে পরিচিত) নালন্দা মঠের একজন বিশিষ্ট পণ্ডিত শীলভদ্রকে এই পরিবারের একজন বংশধর হিসেবে বর্ণনা করেছেন। শেষটির প্রসঙ্গে, ঐতিহাসিক পিএল পল ধারণা করেন যে "ভদ্র" নামটি শুধুমাত্র শিলভদ্রের খ্যাতির ফলে রাজবংশের সাথে যুক্ত হয়েছিল। পল দাবি করেন যে পরিবারটি প্রকৃতপক্ষে খড়্গ রাজবংশের অনুরূপ ছিল, যারা ৭ম শতাব্দীর অবশিষ্ট সময়ে বাংলার সমতট অঞ্চল শাসন করেছিল। বিকল্পভাবে, এটাও হতে পারে যে ভদ্ররা তাদের দ্বারা উৎখাত হয়েছিল। Chakrabarti, Amita (১৯৯১)। History of Bengal, C. A.D. 550 to C. A.D. 750। University of Burdwan। পৃষ্ঠা 122।  Bangladesh District Gazetteers: Patuakhali। Bangladesh Government Press। ১৯৮২। পৃষ্ঠা 20।  Majumdar, Ramesh Chandra (১৯৭১)। The History of Bengal (1st সংস্করণ)। University of Dhaka। পৃষ্ঠা 99।  Paul, P.L. (১৯৩৫)। "Was There A Bhadra Dynasty In Eastern Bengal?"। Indian Research Institute.: 797।  Sen, Sailendra Nath (১৯৯৯)। Ancient Indian History And Civilization (2nd সংস্করণ)। New Age International। পৃষ্ঠা 277। আইএসবিএন 978-81-224-1198-0।  Bangladesh District Gazetteers: Jessore। Bangladesh Government Press। ১৯৭৯। পৃষ্ঠা 39।
দক্ষিণ এশীয় আঞ্চলিক ট্রেড ইউনিয়ন পরিষদ

দক্ষিণ এশীয় আঞ্চলিক ট্রেড ইউনিয়ন পরিষদ (এসএআরটিইউসি) হলো দক্ষিণ এশিয়ার জাতীয় ট্রেড ইউনিয়ন কেন্দ্রগুলোর একটি ফেডারেশন। এসএআরটিইউসি এর লক্ষ্য হল এর সদস্য দেশগুলোতে শ্রমিকদের অধিকারসমূহ তুলে ধরা। ১৯৮৮ সালের জানুয়ারিতে দক্ষিণ এশীয় আঞ্চলিক সহযোগিতা সংস্থা (সার্ক)-এর সদস্য দেশ- আফগানিস্তান, বাংলাদেশ, ভুটান, ভারত, মালদ্বীপ, নেপাল, পাকিস্তান ও শ্রীলঙ্কায় ইন্টারন্যাশনাল কনফেডারেশন অফ ফ্রি ট্রেড ইউনিয়ন (বর্তমানে আইটিইউসি)-এর সদস্য সংগঠনগুলোকে নিয়ে দক্ষিণ এশীয় আঞ্চলিক ট্রেড ইউনিয়ন পরিষদ গঠিত হয়। ভারতীয় ট্রেড ইউনিয়ন কেন্দ্র ইন্ডিয়ান ন্যাশনাল ট্রেড ইউনিয়ন কংগ্রেস এবং হিন্দ মজদুর সভা, এসএআরটিইউসি-এর প্রতিষ্ঠাতা সদস্য ছিল। নজরুল ইসলাম খান (বাংলাদেশ মেটাল ওয়ার্কার্স ফেডারেশনের তৎকালীন সভাপতি) ২০০৩ সালে এসএআরটিইউসি-এর সাধারণ সম্পাদক ছিলেন। ১৯৮৮: জামশেদপুর গোপেশ্বর ১৯৯৮: নজরুল ইসলাম খান লক্ষ্মণ বসনেত ১৯৮৮: সাভুমিয়ামূর্তি থন্ডামান জি সঞ্জীব রেড্ডি International Confederation of Free Trade Unions. The Spread of Bilateral and Regional Trade Agreements. June 2004. ওয়েব্যাক মেশিনে আর্কাইভকৃত ২০০৬-১২-০৮ তারিখে Pijush Chakraborty. "Trade Union Training on Information Technology." Hind Mazdoor Sabha. Turin/Vienna: February 19, 2001–March 16, 2001.[স্থায়ীভাবে অকার্যকর সংযোগ] "Shipbreaking Guidelines Charting New Waters." ILO News. October 15, 2003.
পিপল'স ইউনাইটেড সোশ্যালিস্ট ফ্রন্ট

পিপলস ইউনাইটেড সোশ্যালিস্ট ফ্রন্ট ছিল ভারতের পশ্চিমবঙ্গের একটি নির্বাচনী জোট, যা ১৯৫২ সালের পশ্চিমবঙ্গ বিধানসভা নির্বাচনের আগে গঠিত হয়েছিল। ফ্রন্টটি সমাজতান্ত্রিক দল, ফরওয়ার্ড ব্লক (রুইকার) এবং ভারতের বিপ্লবী কমিউনিস্ট পার্টি (ঠাকুর) নিয়ে গঠিত হয়েছিল। ২৩৮ টি আসনের মধ্যে ফ্রন্ট ১০৫ আসনে প্রার্থী দিয়েছিল (৬৩ জন এসপি প্রার্থী, ৩২ জন এফবি(আর) এবং ১০ জন আরসিপিআই)। ফ্রন্ট প্রাপ্ত ভোটের ৪.৮৪% লাভ করে, কিন্তু এর মাত্র দুইজন প্রার্থী (দুজনেই রুইকার ফরওয়ার্ড ব্লক থেকে) আসন জিততে সক্ষম হয়। নির্বাচনে ভারতীয় জাতীয় কংগ্রেস জিতেছিল, যারা বিধানসভায় নিজস্ব সংখ্যাগরিষ্ঠতা পেয়েছিল। কমিউনিস্টরা সবচেয়ে বড় বিরোধী দলে পরিণত হয়। M.V.S. Koteswara Rao. Communist Parties and United Front - Experience in Kerala and West Bengal. Hyderabad: Prajasakti Book House, 2003. p. 213. M.V.S. Koteswara Rao. Communist Parties and United Front - Experience in Kerala and West Bengal. Hyderabad: Prajasakti Book House, 2003. p. 214. List Of Political Parties ওয়েব্যাক মেশিনে আর্কাইভকৃত ২০০৭-০৯-৩০ তারিখে
পরাগল খান

পরাগল খান ১৫ শতকের শেষের দিকে এবং ১৬ শতকের প্রথম দিকে বাংলা সালতানাতের একজন প্রশাসক এবং সামরিক কমান্ডার (লস্কর) ছিলেন। তিনি আলাউদ্দিন হোসেন শাহের সেনাপতি হিসেবে দায়িত্ব পালন করেন। পরাগল খান এক অভিজাত মুসলিম পরিবারে জন্মগ্রহণ করেন, যারা বাংলার সুলতানের অধীনে সামরিক কমান্ডার হিসেবে কাজ করতেন এবং বংশানুক্রমিকভাবে চট্টগ্রাম অঞ্চলে বসবাস করছিলেন। তার পিতা রাস্তি খান, রুকুনউদ্দিন বারবাক শাহের অধীনে চট্টগ্রামের সামরিক কমান্ডার ছিলেন। তার পরিবার বংশ পরম্পরায় এ অঞ্চলে বসবাস করে আসছিল। আলাউদ্দিন হোসেন শাহ চট্টগ্রাম জয় করার পর তিনি খানকে লস্কর উপাধি দিয়ে সেনাপতি নিযুক্ত করেন। তিনি বাংলা সালতানাতের শাসক শাহের কাছ থেকে প্রচুর জমি অনুদান পেয়েছিলেন। খান থাকতেন চট্টগ্রাম জেলার জোরারগঞ্জে। ১৫১২–১৫১৬ সালের বাংলা সালতানাত–ম্রা‌উক ইউ রাজ্যের যুদ্ধের পর তিনি চট্টগ্রাম অঞ্চলের গভর্নর নিযুক্ত হন। তিনি তাঁর সভাকবি কবীন্দ্র পরমেশ্বরকে পৃষ্ঠপোষকতা করেন। তিনি মহাভারতের প্রথম বাংলা সংস্করণ কবীন্দ্র মহাভারত রচনার পৃষ্ঠপোষকতা করেন, যাকে পরাগলী মহাভারতও বলা হয়। ধারণা করা হয় পরাগলপুর গ্রামের নামকরণ করা হয়েছে তার নামানুসারে এবং এটি তার বংশধরদের নিবাস। গ্রামের বাসিন্দারা পরাগল দিঘির জল ব্যবহার করেন, যা তার নামের একটি জলাধার। তাঁর পুত্র ছিলেন নুসরাত খান, যিনি ছুটি খান নামেও পরিচিত। ইনিও তার পিতার মতো কবিদের পৃষ্ঠপোষকতা করতেন। Rahman, Mahmudur (২০১৮)। The Political History of Muslim Bengal: An Unfinished Battle of Faith (ইংরেজি ভাষায়)। Cambridge Scholars Publishing। পৃষ্ঠা ১৭। আইএসবিএন 978-1-5275-2061-5।  দুলাল ভৌমিক (২০১২)। "পরাগল খান"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  কবীন্দ্র পরমেশ্বর আহমদ মমতাজ (২০১২)। "পরাগলপুর"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  Sengupta, Nitish K. (২০১১)। Land of Two Rivers: A History of Bengal from the Mahabharata to Mujib (ইংরেজি ভাষায়)। Penguin Books India। আইএসবিএন 978-0-14-341678-4। সংগ্রহের তারিখ ১৪ মে ২০২০।  Datta, Amaresh (১৯৮৭)। Encyclopaedia of Indian Literature: A-Devo (ইংরেজি ভাষায়)। Sahitya Akademi। পৃষ্ঠা 23। আইএসবিএন 978-81-260-1803-1।  Sarkar, Benoy Kumar (১৯৮৫)। The Positive Background of Hindu Sociology: Introduction to Hindu Positivism (ইংরেজি ভাষায়)। Motilal Banarsidass Publishe। পৃষ্ঠা 467। আইএসবিএন 978-81-208-2664-9।
সংযুক্ত বাম নির্বাচন কমিটি

সংযু্ক্ত বাম নির্বাচন কমিটি ছিল ভারতের পশ্চিমবঙ্গে একটি নির্বাচনী জোট, যেটি ১৯৫৭ সালের পশ্চিমবঙ্গ বিধানসভা নির্বাচনের আগে গঠিত হয়েছিল। কমিটিতে ভারতের কমিউনিস্ট পার্টি, বিপ্লবী সমাজতন্ত্রী দল, প্রজা সমাজতন্ত্রী দল, নিখিল ভারত ফরওয়ার্ড ব্লক এবং মার্ক্সবাদী ফরওয়ার্ড ব্লক ছিল। ১৯৫৭ সালের জানুয়ারিতে শহীদ মিনারে এক গণসভায় নির্বাচনী জোট গঠনের ঘোষণা দেওয়া হয়। ফ্রন্ট রাজ্যে ৩৩.৬% ভোট এবং বিধানসভার ১৯৬ টি আসনের মধ্যে ৮০ টি লাভ করেছে। M.V.S. Koteswara Rao. Communist Parties and United Front - Experience in Kerala and West Bengal. Hyderabad: Prajasakti Book House, 2003. p. 216. M.V.S. Koteswara Rao. Communist Parties and United Front - Experience in Kerala and West Bengal. Hyderabad: Prajasakti Book House, 2003. p. 217.
মৃধা

বাংলাদেশে একজন মৃধা হলেন সশস্ত্র বাহিনীর প্রথম শ্রেণীর একজন সেনাপতি যিনি প্রাক-ব্রিটিশ আমলে একজন জমিদারের (ভূমিস্বামী) অধীনে নিযুক্ত ছিলেন, যাকে অসহযোগী প্রজাদের বিরুদ্ধে এবং জমির বিরোধে অন্যান্য জমিদারদের বাহিনীর বিরুদ্ধে নিরাপত্তারক্ষী হিসাবে ব্যবহার করা হত। এটি ধারণা করা হয় যে মুঘল যুগে মৃধাদের একটি অংশ ছিল মুঘল তীরন্দাজ বাহিনীর অভিজাত শ্রেণীর তীরন্দাজ যারা ঢাকা, টাঙ্গাইল এবং বিক্রমপুরে এবং এর আশেপাশে বসবাস করতেন। মৃধা বংশগত নাম হিসেবেও ব্যবহার করা হয়। এটি উল্লেখ করতে পারে: খোদা বক্স মৃধা (১৯৪৫-২০১০), খেলাধুলার ধারাভাষ্যকার জিয়াউল হক মৃধা (জন্ম: ১৯৫২), রাজনীতিবিদ ও উকিল আবদুল আলী মৃধা (মৃত্যু: ২০১৯), রাজনীতিবিদ সিরাজুল ইসলাম মৃধা, রাজনীতিবিদ আমিন উদ্দিন মৃধা, পাবনা বিজ্ঞান ও প্রযুক্তি বিশ্ববিদ্যালয়ের প্রথম উপাচার্য খান মোহাম্মদ মৃধা মসজিদ Chatterjee, Partha (২০০২)। A Princely Impostor?: The Strange and Universal History of the Kumar of Bhawal। Princeton University Press। পৃষ্ঠা 29। আইএসবিএন 978-0-691-09031-3।  সিরাজুল ইসলাম (২০১২)। "লাঠিয়াল"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
ইজ্জউদ্দীন ইয়াহিয়া

ইজ্জউদ্দীন ইয়াহিয়া ( ফার্সি: عز الدين يحيىٰ, মৃত্যু ১৩৩৮) ছিলেন প্রাদেশিক সাতগাঁওয়ের গভর্নর যিনি ১৩২৮ থেকে ১৩৩৮ সাল পর্যন্ত রাজত্ব করেছিলেন। ইজ্জউদ্দীন তুঘলক দিল্লি সালতানাতের অধীনে গভর্নর হিসেবে নিযুক্ত হন। শামসুদ্দিন ইলিয়াস শাহ ইজ্জউদ্দিনের অধীনে চাকরি নেন। ইজ্জউদ্দিন বাংলার হিন্দু ও বৌদ্ধদের মধ্যে ইসলামের প্রসারকে আরও উৎসাহিত করেন। ১৩৩৮ সালে তার মৃত্যুর পর, ইলিয়াস শাহ সাতগাঁওয়ের নিয়ন্ত্রণ নেন এবং দিল্লি থেকে স্বাধীনতা ঘোষণা করেন। বাংলার শাসকদের তালিকা বাংলার ইতিহাস ভারতের ইতিহাস KingListsFarEast এ.বি.এম শামসুদ্দীন আহমদ (২০১২)। "ইলিয়াস শাহ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
টেডি (চলচ্চিত্র)

টেডি হলো একটি ২০২১ সালের ভারতীয় তামিল ভাষার ফ্যান্টাসি অ্যাকশন ফিল্ম যা শক্তি সৌন্দর রাজন রচনা ও পরিচালনা করেছেন। সতীশ , করুণাকরণ এবং মাগিজ থিরুমেনি এই ছবিতে সহকারী ভূমিকায় অভিনয় করেছেন। এটি প্রথম তামিল চলচ্চিত্র যা ভারতীয় অ্যানিমেশন কোম্পানিকে একটি বিশেষ অ্যানিমেটেড চরিত্র ডিজাইন করার জন্য ব্যবহার করে এবং কোচদাইইয়ান (2014) এর পরে তামিল ভাষায় দ্বিতীয় মোশন-ক্যাপচার চলচ্চিত্র। এটি ১২ই মার্চ ২০২১ তারিখে হটস্টার এ বিশ্বব্যাপী মুক্তি পায়। শিবনারায়ণ বা শিবের চরিত্রে আর্য সায়েশা সায়গল শ্রীবিদ্যা পুরুষোত্তমন বা শ্রী চরিত্রে টেডি চরিত্রে নিম্মি হর্ষন (কণ্ঠস্বর) এবং ইবি গোকুলান (মোশন ক্যাপচার) ডাঃ প্রিয়া গোপাল চরিত্রে সাক্ষী আগরওয়াল ( অতিথি উপস্থিতি ) ডাঃ ভারদারাজনের ভূমিকায় মাগিজ থিরুমেনি রামচন্দ্রনের চরিত্রে সতীশ ( শিবের বন্ধু) কার্তিক চরিত্রে করুণাকরন ঋষির চরিত্রে রাজা রুদ্রকোদি (শ্রীবিদ্যার প্রেমিক) সারার চরিত্রে মাসুম শঙ্কর শ্রীবিদ্যার বাবা পুরুষোত্তমন চরিত্রে আরএনআর মনোহর শ্রীবিদ্যার মায়ের ভূমিকায় মোনা বেদ্রে লক্ষ্মীর চরিত্রে প্রবীণা (শিবের মা) বরধরজানের সহকারী হিসেবে আবদুল লি হরিশের চরিত্রে শাবির কল্লারক্কল প্রদীপ কে বিজয়ন র‍্যাবিডস হিসেবে ইয়োন পেরিভার ইন্টারনেট মুভি ডেটাবেজে টেডি (ইংরেজি) "Arya's latest 'Teddy' is first Tamil film to use Indian animation"। The New Indian Express। সংগ্রহের তারিখ ২০২২-০৬-০৬।  "Motion capture technology brings Teddy alive on screen - Times of India"। The Times of India (ইংরেজি ভাষায়)। সংগ্রহের তারিখ ২০২২-০৬-০৬।  "Arya and Sayyeshaa's 'Teddy' to release on OTT"। The News Minute (ইংরেজি ভাষায়)। ২০২১-০২-২৩। সংগ্রহের তারিখ ২০২২-০৬-০৬।
অ্যাকটিভিশন ব্লিজার্ড

অ্যাকটিভিশন ব্লিজার্ড ইনকর্পোরেটেড (ইংরেজিতে: Activision Blizzard) (সাবেক অ্যাকটিভিশন ইনকর্পোরেটেড) (ন্যাসড্যাক: ATVI) একটি মার্কিন ভিডিও গেম কোম্পানি। অ্যাকটিভিশন এবং ব্লিজার্ড এন্টারটেইনমেন্ট কোম্পানি দুইটির স্বত্বাধিকারী প্রতিষ্ঠান হল অ্যাকটিভিশন ব্লিজার্ড। অ্যাকটিভিশন ব্লিজার্ডের অধিকাংশই ফ্রেঞ্চ কোম্পানি ভিভেনডি-এর মালিকানাধীন। ২০০৭ সালের ২ ডিসেম্বরে অ্যাকটিভিশন এবং ভিভেনডি কোম্পানিদ্বয়ের একত্রীকরণের ফলে অ্যাকটিভিশন ব্লিজার্ড সৃষ্টি হয়। এই একত্রীকরণে ব্যয় হয় প্রায় ১৮.৮ বিলিয়ন মার্কিন ডলার। উভয় কোম্পানিই ভেবেছিল যে এই একত্রীকরণের ফলে গঠিত কোম্পানিটি পৃথিবীর সর্ববৃহৎ ভিডিও গেম নির্মাতা হবে এবং ভিডিও গেম শিল্পে বিশ্বের অন্যতম প্রধান প্রধান কোম্পানিতে পরিণত হবে। Activision - Corporate Info from Activision's official website Activision Blizzard (ATVI) annual SEC income statement filing via Wikinvest Activision Blizzard (ATVI) annual SEC balance sheet filing via Wikinvest অ্যাকটিভিশন ব্লিজার্ডের অফিশিয়াল ওয়েবসাইট অ্যাকটিভিশনের অফিশিয়াল ওয়েবসাইট ব্লিজার্ড এন্টারটেইনমেন্টের অফিশিয়াল ওয়েবসাইট
ইউনাইটেড ডেমোক্রেটিক পিপল'স ফ্রন্ট

ইউনাইটেড ডেমোক্রেটিক পিপলস ফ্রন্ট ছিল ভারতের পশ্চিমবঙ্গের একটি নির্বাচনী জোট, যা ১৯৫৭ সালের পশ্চিমবঙ্গ বিধানসভা নির্বাচনের আগে গঠিত হয়েছিল। ফ্রন্টটি জনসংঘ, হিন্দু মহাসভা, ভারতের বিপ্লবী কমিউনিস্ট পার্টি (ঠাকুর) এবং স্বাধীন কংগ্রেস ভিন্নমতাবলম্বীদের একটি অংশ নিয়ে গঠিত ছিল। ইউডিপিএফ মোট ১০০ জন প্রার্থী দিয়েছে। যাদের মধ্যে জনসংঘ ৩২, হিন্দু মহাসভা ৩৭, আরসিপিআই (ঠাকুর) ২ ও ২৭ জন স্বতন্ত্র প্রার্থী। কোনো ইউডিপিএফ প্রার্থী কোনো আসনেই জিততে পারেনি। পশ্চিমবঙ্গে জনসংঘ এবং একটি বামপন্থী দলের মধ্যে নির্বাচনী সহযোগিতার এটাই ছিল একমাত্র পরীক্ষা। M.V.S. Koteswara Rao. Communist Parties and United Front - Experience in Kerala and West Bengal. Hyderabad: Prajasakti Book House, 2003. p. 216. Economic Weekly: A Journal of Current Economic and Political Affairs। 14। জানুয়ারি ১৯৬২। পৃষ্ঠা 367। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Communist Party of India (Marxist). West Bengal State Committee। Election results of West Bengal: statistics & analysis, 1952-1991। The Committee। পৃষ্ঠা 301। উদ্ধৃতি টেমপ্লেট ইংরেজি প্যারামিটার ব্যবহার করেছে (link) M.V.S. Koteswara Rao. Communist Parties and United Front - Experience in Kerala and West Bengal. Hyderabad: Prajasakti Book House, 2003. p. 217. M.V.S. Koteswara Rao. Communist Parties and United Front - Experience in Kerala and West Bengal. Hyderabad: Prajasakti Book House, 2003. p. 218.
যুক্ত বামফ্রন্ট (১৯৬২)

যুক্ত বামফ্রন্ট ছিল ভারতের পশ্চিমবঙ্গের একটি নির্বাচনী জোট, যা ১৯৬২ সালের পশ্চিমবঙ্গ বিধানসভা নির্বাচনের আগে গঠিত হয়েছিল। রাজ্যে বিদ্যমান খাদ্য সংকট একটি মূল বিষয় হয়ে দাঁড়িয়েছিল যা বিভিন্ন বাম দলকে হাত মেলাতে প্ররোচিত করেছিল। ফ্রন্টে ভারতের কমিউনিস্ট পার্টি, সারা ভারত ফরওয়ার্ড ব্লক, মার্ক্সবাদী ফরওয়ার্ড ব্লক, ভারতের বিপ্লবী কমিউনিস্ট পার্টি, ভারতের বলশেভিক পার্টি এবং বিপ্লবী সমাজতন্ত্রী দল অন্তর্ভুক্ত ছিল। ফ্রন্ট ২৫২টি আসনের মধ্যে ৭৪টি আসনে জয়ী হয়। Dasgupta, Salien. Left Unity M.V.S. Koteswara Rao. Communist Parties and United Front - Experience in Kerala and West Bengal. Hyderabad: Prajasakti Book House, 2003. p. 220. The CPI presented 132 candidate, but another 13 candidates (MFB and independents) contested with its election symbol. Communist Party of India (Marxist). West Bengal State Committee। Election results of West Bengal: statistics & analysis, 1952-1991। The Committee। পৃষ্ঠা 416। উদ্ধৃতি টেমপ্লেট ইংরেজি প্যারামিটার ব্যবহার করেছে (link) M.V.S. Koteswara Rao. Communist Parties and United Front - Experience in Kerala and West Bengal. Hyderabad: Prajasakti Book House, 2003. p. 221.
পিপল'স ইউনাইটেড লেফট ফ্রন্ট

পিপলস ইউনাইটেড বামফ্রন্ট ছিল ভারতের পশ্চিমবঙ্গে একটি নির্বাচনী জোট, যা ১৯৬৭ সালের পশ্চিমবঙ্গ বিধানসভা নির্বাচনের আগে ১৯৬৬ সালের ডিসেম্বরে গঠিত হয়েছিল। ফ্রন্টে ভারতের কমিউনিস্ট পার্টি, ইংরেজ কংগ্রেস, সারা ভারত ফরওয়ার্ড ব্লক এবং ভারতের বলশেভিক পার্টি অন্তর্ভুক্ত ছিল। ফ্রন্ট ২৮০টি আসনের মধ্যে ৬৩টি আসনে বিজয়ী হয়। নির্বাচনের পর PULF, সংযুক্ত বামফ্রন্টের সাথে একীভূত হয়ে যুক্তফ্রন্ট গঠন করে‌। যুক্তফ্রন্ট রাজ্যে প্রথমবারের মতো ভারতীয় জাতীয় কংগ্রেসকে পদচ্যুত করে একটি রাজ্য-সরকার গঠন করে। M.V.S. Koteswara Rao. Communist Parties and United Front - Experience in Kerala and West Bengal. Hyderabad: Prajasakti Book House, 2003. p. 227-229.
মুজাম্মিল হুসাইন কাপাদিয়া

মুজাম্মিল হুসাইন কাপাদিয়া (১৯৬১ – ২০২১) ছিলেন একজন পাকিস্তানি ইসলামি পণ্ডিত, শিক্ষাবিদ এবং ইকরা রোজাতুল আতফাল ট্রাস্টের প্রতিষ্ঠাতা সদস্য। তিনি ১৯৮১ সালে জামিয়া উলুমুল ইসলামিয়া থেকে স্নাতক পাশ করেন। তিনি ওয়ালি হাসান টঙ্কির তত্ত্বাবধানে ইসলামি আইনশাস্ত্রে বিশেষজ্ঞ হয়ে মুফতির সনদও লাভ করেন। তিনি মক্কার উম্মুল কুরা বিশ্ববিদ্যালয়ে ধর্মীয় নীতি বিষয়ে পাঁচ বছর অধ্যয়ন করেন। তিনি ২০২১ সালের ফেব্রুয়ারিতে মারা যান। বিন্নুরী টাউনের জামিয়া উলুমুল ইসলামিয়া বিশ্ববিদ্যালয় এবং তার শিক্ষক মুহাম্মদ রফিক তার জানাজা পড়ান, যাতে হাজার হাজার আলেম-ছাত্র ও মানুষ অংশ নেন। আব্দুর রাজ্জাক ইস্কান্দার, সৈয়দ সুলাইমান ইউসুফ বিন্নুরী, আনোয়ারুল হক হাক্কানি, খালিদ মাহমুদ, মুহাম্মদ হানিফ জলন্ধরি, আজিজুর রহমান রহমানি মাওলানা, ইমদাদুল্লাহ ইউসুফজাই, হক নওয়াজ এবং অন্যান্য আলেমগণ তার জানাজায় অংশ নেন। তাকে মেওয়া শাহ কবরস্থানে দাফন করা হয়। "معروف تعلیمی شخصیت مفتی مزمل حسین کاپڑیا انتقال کر گئے"। Daily Pakistan (ইংরেজি ভাষায়)। ২০২১-০২-০৯। সংগ্রহের তারিখ ২০২২-০৬-০৭।  "مدیران ، نائب مدیران اور ٹرسٹیز"। اقرأ روضۃ الاطفال ٹرسٹ (ইংরেজি ভাষায়)। ২০১৬-০১-০২। ২০২১-০৬-০২ তারিখে মূল থেকে আর্কাইভ করা। সংগ্রহের তারিখ ২০২২-০৬-০৭।  ڈیسک, ویب (২০২১-০২-০৮)। "mufti-muzammil-hussain-kapadia-head-of-iqra-kindergarten-has-passed-away"। Daily Jasarat News (ইংরেজি ভাষায়)। সংগ্রহের তারিখ ২০২২-০৬-০৭।  "مفتی مُزمل حسین کاپڑیا سعادت کی زندگی گزار کر چل بسے"। alert.com.pk (উর্দু ভাষায়)। ২০২১-০২-০৮। ২০২১-০৬-০২ তারিখে মূল থেকে আর্কাইভ করা। সংগ্রহের তারিখ ২০২২-০৬-০৭।  "مفتی مزمل حسین کاپڑیا انتقال کر گئے"। jang.com.pk। সংগ্রহের তারিখ ২০২২-০৬-০৭।  "روزنامہ دنیا :- شہر کی دنیا:- ممتاز عالم دین مفتی مزمل حسین کاپڑیا انتقال کرگئے"। Roznama Dunya: روزنامہ دنیا :- (ইংরেজি ভাষায়)। সংগ্রহের তারিখ ২০২২-০৬-০৭।
শিহাবুদ্দিন নদভী

মোহাম্মদ শিহাবুদ্দিন নদভী (১৯৩১-২০০২) ছিলেন একজন ভারতীয় ইসলামি শিক্ষাবাদী দার্শনিক, ধর্মীয় সংস্কারক এবং লেখক। তিনি ১৯৩১ সালের ১২ই নভেম্বর বেঙ্গালুরু শহরে জন্মগ্রহণ করেন। তিনি কুরআন, হাদিস এবং আধুনিক বিজ্ঞানের উপর ১০০ টিরও বেশি বই লিখেছেন। তিনি ১৯৭০ সালে বেঙ্গালুরুতে কুরআন-বিজ্ঞানের উপর গবেষণার জন্য একটি কেন্দ্র হিসাবে ফুরকানিয়া একাডেমি প্রতিষ্ঠা করেন। কিছু আলেম তাকে মুজাদ্দিদ (ধর্মীয় পুনরুজ্জীবনবাদী) বলে মনে করেন। তিনি ২০০২ সালের এপ্রিলে মারা যান। তার লেখা বইগুলোর মধ্যে রয়েছে: বিবর্তন নাকি সৃষ্টি? পবিত্র কুরআন ও জীববিজ্ঞান পবিত্র কুরআন প্রাকৃতিক বিশ্ব পুনঃতৈরি কেয়ামতের সাক্ষ্য দেয় যুক্তি-তর্কের উপর কুরানিক কোড কুরআনের জ্ঞানের ধারণা সূর্যের বিনাশ এবং কেয়ামত কুরআন, বিজ্ঞান এবং মুসলিম চাঁদ দেখা এবং জ্যোতির্বিদ্যা সংক্রান্ত গণনা বিজ্ঞানে মুসলমানদের উত্থান ও পতন যাকাতকে প্রাতিষ্ঠানিকীকরণ করা দরকার দেওবন্দি ব্যক্তিত্বের তালিকা Mujaddid-e- Millat Hazrat Allama Mohammed Shihabuddin Nadvi - Nuqoosh wa Taassurat, Compiled by Jameelur Rahman Nadvi, আইএসবিএন ৮১-৮৮৪৯৭-১৭-৭ "Renowned Islamic Scholar Sheikh Shihabuddin Nadvi Passes Away"। The Mili Gate। সংগ্রহের তারিখ ২০০৯-০২-২৪।  ফুরকানিয়া একাডেমি ট্রাস্ট ফুরকানিয়া একাডেমি ওয়াকফ মোহাম্মদ শিহাবুদ্দিন নদভী মোহাম্মদ শিহাবুদ্দিন নদভী মোহাম্মদ শিহাবুদ্দিন নদভী
মাদ্রাসা ইনামিয়া

মাদ্রাসা ইনামিয়া ক্যাম্পারডাউন দক্ষিণ আফ্রিকার ডারবানে অবস্থিত একটি উচ্চতর ইসলামি শিক্ষাপ্রতিষ্ঠান। যুক্তরাষ্ট্র, কানাডা, বেলজিয়াম, ভারত, শ্রীলঙ্কা, পাকিস্তান, মালয়েশিয়া, ফিলিপাইন, মোজাম্বিক, মালাউই, জাম্বিয়া এবং অস্ট্রেলিয়ার বেশ কিছু শিক্ষার্থী এই মাদ্রাসায় শিক্ষা গ্রহণ করছে। মাদ্রাসাটি নিম্নের কোর্সগুলো প্রদান করে: হিফজুল কুরআন (কুরআন মুখস্থ): ৩ বছর মেয়াদী। (শিক্ষার্থীর ক্ষমতার উপর নির্ভর করে বছর পরিবর্তিত হয়।) ই'দাদিয়াঃ আলিম কোর্সের পরিচিতি পর্ব। ইমাম / খতিব প্রশিক্ষণ: ১-৩ বছর মেয়াদী। এটি হলো একজন ব্যক্তিকে ইমাম হওয়ার জন্য প্রস্তুত করা এবং সম্প্রদায়ের মৌলিক ইসলামি প্রয়োজনীয়তা যেমন সালাত, জুমুআ এবং নিকাহ ইত্যাদি বিষয়ে প্রশিক্ষন প্রদান করা। ক্বিরাত হাফস: (সাধারণ পাঠ), কিরাতে সাব'আ: (৭ উপভাষা) এবং আশারাহ: (১০ উপভাষা)। আলিম কোর্সঃ ৬ বছর মেয়াদী। এটি বিএ (অনার্স) এর সমতুল্য। মুফতি কোর্স: ন্যূনতম ২ বছর মেয়াদী। হাদিস বিশেষত্ব: ১ বছর মেয়াদী। নিচে আলিম কোর্সের বিষয়গুলোর একটি সংক্ষিপ্ত পর্যালোচনা দেওয়া হলো: প্রথম বছর: প্রধানত আরবি শেখা। দ্বিতীয় বছর: আরবি, ফিকহ, উসুল-ই-ফিকহ এবং তরজুমা-ই-কুরআন শেখা চালিয়ে যাওয়া তৃতীয় বছর: উসুল-ই-ফিকহ, তরজুমা-ই-কুরআন এবং ইতিহাস চতুর্থ বছর: ফিকহ, উসুল-ই-ফিকহ এবং তাফসীর পঞ্চম বর্ষ: হাদিস, উসুল-ই-হাদিস এবং ফিকহ ষষ্ঠ বছর: সিহাহ-ই-সিত্তা এবং সমস্ত সহীহ গ্রন্থ মাদ্রাসাটি একাডেমি ফর ইসলামিক রিসার্চ এর অধীনে অনেকগুলো বই এবং নিবন্ধ প্রকাশ করেছে। এর মধ্যে রয়েছে: মাওলানা ইব্রাহিম মুহাম্মদের আরবি রূপবিদ্যার ভান্ডার মাওলানা আবদুল্লাহ ইসমাইলের যুবকদের সম্মুখীত একটি বিপর্যয়মূলক সমস্যা বৈবাহিক সম্পর্কের শিষ্টাচার দেওবন্দি মাদ্রাসার তালিকা দক্ষিণ আফ্রিকায় দেওবন্দ আন্দোলন "'Aalim Course @ Madrassah In'aamiyyah, South Africa"। www.ummah.com (ইংরেজি ভাষায়)। সংগ্রহের তারিখ ২০১৭-১১-২৬। [স্থায়ীভাবে অকার্যকর সংযোগ] Rassool, G. Hussein (২০১৫-০৭-১৬)। Islamic Counselling: An Introduction to theory and practice (ইংরেজি ভাষায়)। Routledge। আইএসবিএন 9781317441243।  "Madrasah In'aamiya Information Thread (Camperdown, South Africa)"। sunniforum.com। ২০১১-০২-০৯ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০২০।  প্রাতিষ্ঠানিক ওয়েবসাইট ইসলামি প্রশ্ন ও উত্তর দারুল মাহমুদ ওয়েব্যাক মেশিনে আর্কাইভকৃত ৩০ জুলাই ২০২১ তারিখে